Diari Oficial de la Generalitat Valenciana


Sumari del DOGV 10178, del 13-12-2024 (2024/13360)

RESOLUCIÓ de 4 de desembre de 2024, de concessió i pagament de les ajudes corresponents a les persones beneficiàries del Decret llei 10/2024, de 24 de setembre, del Consell (tercera resolució).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10331

Data del DOGV
:   13-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13764

CVE
:   DOQJ-H-6293-32753

Data del document
:   04-12-2024

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * sector agrari
    * ajuda pública
    * ajuda a l'agricultura

Vistes les propostes de la directora general de Producció Agrícola i Ramadera de resolució de concessió i pagament de les ajudes que s’indiquen en l'annex  II, corresponents als beneficiaris que figuren en l'annex I i sobre la base dels següents

*Antecedents de fet*

Primer. D'acord amb l'article 4 del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condicions del sector primari derivat del conflicte bèl·lic a Ucraïna i de les condicions climatològiques i una vegada tramitats els expedients d'ajuda corresponent segons el que es preveu en el decret llei esmentat, s'ha proposat per la directora general de Producció Agrícola i Ramadera la resolució de concessió i pagament dels imports d'ajuda i per als titulars que figuren en l'annex I.

Segon. Estes ajudes seran abonades amb càrrec al pressupost de l'Agència Valenciana de Foment i Garantia Agrària i es configuren de conformitat amb el Marc Nacional Temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia (d'ara en avant Marc Nacional Temporal Ucraïna) aprovat per la Comissió Europea en la seua Decisió SA 102771 (2022/N), de 2 d'abril, i posteriors modificacions d'esta Decisió per les decisions SA 103941 (2022/N), de 18 d'agost, SA 104884 (2022/N), de 12 de desembre, SA 110430 (2023/N), de 12 de desembre de 2023, i SA 114028 (2024/N), de 23 de maig de 2024, en coherència amb l'actual Marc temporal de crisi i transició relatiu a les mesures d'ajuda estatal destinades a donar suport a l'economia després de l'agressió contra Ucraïna per part de Rússia (2023/C 101/03).

Tercer. Que les presents ajudes s'acullen a la secció 2.7.1 (ajuda temporal per import limitat) del Marc Nacional Temporal i a la Secció 3 de la versió consolidada del Marc Nacional Temporal de 16 de desembre de 2022.

Quart. Que és objecte de la present resolució concedir ajudes als beneficiaris indicats en l'annex I, per import de 860.300,00 € corresponents a 2.965 expedients que es contemplen en l'annex II.

*Fonaments de dret*

Primer. Vist l'article 4, apartat 6.f) del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condicions del sector  primari derivat del conflicte bèl·lic a Ucraïna i de les condicions climatològiques que establix que «sobre la base dels informes emesos per l'òrgan instructor, per part de la persona titular de la presidència de l’AVFGA es procedirà a emetre resolucions, de concessió i pagament de les ajudes corresponents als beneficiaris que no hagueren exercit les facultats de rebuig»

Segon. Vist l'article 7 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària pel qual el president de l'Agència serà el conseller competent en matèria d'agricultura i ramaderia.

Tercer. Vistos els articles 58, 60 i concordants de la Llei 1/2015, de 6 de febrer, d'hisenda pública, del sector públic instrumental i de subvencions, en relació amb l'ordenació del pagament i pagament material.

Per tot això, i sobre la base de les propostes de resolució de la directora general de Producció Agrícola i Ramadera

RESOLC

*Primer*

Adjudicar la concessió i pagament de les ajudes corresponents als beneficiaris que figuren en l'annex I per l'import de 860.300,00 € amb càrrec a l'aplicació  pressupostària 082 714E00, capítol IV, línia S1810 del pressupost de l'Agència Valenciana de Foment i Garantia Agrària.

*Segon*

Donar trasllat a l'òrgan corresponent per a procedir al pagament material de les ajudes.

*Tercer*

Notificar la present resolució a les persones interessades amb la publicació d’esta en el DOGV, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques, en relació amb l'article 4, apartat 6.g) del Decret llei 10/2024, de 24 de setembre, del Consell, pel qual s'adopten mesures urgents d'ajuda en matèria agrària en resposta a l'agreujament de les condicions del sector primari derivat del conflicte bèl·lic a Ucraïna i de les condicions climatològiques, així com la publicitat corresponent en la Base de dades nacional de subvencions.

Esta resolució posarà fi a la via administrativa i en contra podrà interposar-se, potestativament, un recurs de reposició davant el president de l’AVFGA en el termini d'un mes, a comptar des de l'endemà de la seua publicació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant el jutjat contenciós administratiu, en el termini de dos mesos, comptats a partir de l'endemà de la seua publicació, tot això de conformitat amb l'article 46.1 de la Llei reguladora de la jurisdicció contenciosa administrativa.

  

València, 4 de desembre de 2024

Miguel Barrachina Ros

Conseller d'Agricultura, Aigua, Ramaderia i Pesca i president de l'Agència València de Foment i Garantia Agrària

Esta disposició conté annexos. Consulteu-ne la versió en PDF.